Аляксей Канстанцінавіч Глебаў

Аляксе́й Канстанці́навіч Гле́баў (, в. Звяровічы, Смаленская губерня (цяпер Краснінскі раён, Смаленская вобласць, Расія) — , , БССР) — беларускі , народны мастак БССР, лаўрэат Дзяржаўнай прэміі БССР (1976).

 Біяграфія 

А. К. Глебаў нарадзіўся ў вёсцы Звяровічы (сучасны Краснінскі раён Смаленскай вобласці). У 1926—1930 гадах вучыўся ў Віцебскім мастацкім тэхнікуме ў М. А. Керзіна. Адзін з арганізатараў у Віцебску Аб’яднання моладзі Асацыяцыі мастакоў рэвалюцыі. Удзельнік Вялікай Айчыннай вайны.

З 1955 года выкладаў у Беларускім тэатральна-мастацкім інстытуце.

 Творчасць 

Працаваў у галіне партрэтнай, сюжэтна-кампазіцыйнай і манументальнай пластыкі. Лепшыя работы адметныя тонкай мадэліроўкай формаў, пластычнасцю і эмацыйнай выразнасцю, майстэрствам выканання ў матэрыяле.

Удзельнічаў у афармленні Дома ўраду БССР (бюст М. В. Фрунзэ, 1933), ствараў барэльефы для Дома Чырвонай Арміі (1936) і Палаца піянераў і школьнікаў (1940) у Мінску, скульптуры «Лявоніха» і «Крыжачок» для будынка Усесаюзнай сельскагаспадачай выстаўкі ў Маскве (1940).

Скульптар шмат гадоў працаваў над помнікам беларускаму першадрукару Францыску Скарыну. У 1946 годзе была створана невялікая па памерах мадэль першадрукара з глобусам у руках. У 1954 годзе з дрэва была выразаная новая статуя Скарыны, якая экспанавалася ў 1955 годзе на ВДНГ у Маскве.

У 1967 годзе Глебаў стварыў мадэль помніка Скарыну для Полацка. Адліць з бронзы скульптуру ён не паспеў, што зрабілі за яго яго вучні — скульптары Ігар Глебаў і Андрэй Заспіцкі.

У 1976 годзе Аляксею Глебаву пасмяротна была прысуджана Дзяржаўная прэмія БССР за помнік Францыску Скарыну ў ПолацкуК 105-летию народного художника Беларуси Алексея Глебова .

 Творы 
 Манумент Перамогі ў Мінску (1954), у сааўтарстве з А. А. Бембелем, З. І. Азгурам, С. І. Селіханавым
 Група «Грамадзянская вайна ў Беларусі» (гліна, 1937—1940, не захавалася)
 Конная статуя Л. М. Даватара (гіпс, 1945, Абласны краязнаўчы музей, Віцебск)
 Партрэт У. І. Уладамірскага (бронза, 1949)
 Помнік Францыску Скарыну ў Полацку (1974).
 Помнік Сталіну ў Мінску (1952), у сааўтарстве з А. А. Бембелем, З. І. Азгурам, С. І. Селіханавым.
 Помнік Якубу Коласу ў вёсцы Мікалаеўшчына Стаўбцоўскага раёна (1972), у сааўтарстве з І. Краўчанкам.
 Група «Максім Горкі і Янка Купала», 1949
 «Георгій Скарына» (дрэва, 1954),
 «Пасля працы. Улікоўшчыца» (1957)
 Група «Сустрэча У. І. Леніна на Фінляндскім вакзале ў красавіку 1917» (гіпс, 1957—1958) — усё ў Мастацкім музеі БССР, Мінск
 Рэльеф «Партызаны Беларусі» (бронза, 1954) для помніка воінам Савецкай Арміі і партызанам у Мінску.
 статуі «Юнацтва», «Плаўчыха» (абедзве 1963 год).

 Сям’я 
Дзядзька скульптара Ігара Мікалаевіча ГлебаваКрылы Пегаса Лёшкі Глебушкі . Культура. № 19 (1197) 09.05.2015.

 Узнагароды і памяць 
міні|злева|Канверт Рэспублікі Беларусь ад 22 мая 2008 года — 100 гадоў з дня нараджэння А. К. Глебава. Скульптурная кампазіцыя «Максім Горкі і Янка Купала», 1949 г.
 Ордэн Леніна
 Заслужаны дзеяч мастацтваў БССР (1944)Выставка «И дольше века…»  
 Народны мастак БССР (1955)
 Лаўрэат Дзяржаўнай прэміі БССР (1976, пасмяртна)

Імя А. К. Глебава прысвоена мастацкаму каледжу ў Мінску. У 1971 г. на доме па адрасе вул. Захарава № 25, у якім ён жыў, устаноўлена мемарыяльная дошка (скульпт. І. Краўчанка).

 Літаратура 


 Никифоров П. П., А. К. Глебов. — М., 1960.

 Спасылкі 


 Фатаграфія скульптуры «Георгій Скарына» на сайце Вялікай савецкай энцыклапедыі

Катэгорыя:Выпускнікі Віцебскага Народнага мастацкага вучылішча
Катэгорыя:Народныя мастакі Беларускай ССР
Катэгорыя:Удзельнікі Вялікай Айчыннай вайны
Катэгорыя:Пахаваныя на Усходніх могілках Мінска
Катэгорыя:Заслужаныя дзеячы мастацтваў Беларускай ССР
Катэгорыя:Нарадзіліся ў Краснінскім раёне (Смаленская вобласць)
Катэгорыя:Асобы на марках